ΓΡΑΠΤΗ ΕΡΩΤΗΣΗ E-2838/00

υποβολή: Erik Meijer (GUE/NGL) προς την Επιτροπή

(8 Σεπτεμβρίου 2000)

Θέμα: Ρυθμίσεις καραντίνας για εξαγωγές χοίρων που είναι ενδεχομένως μολυσμένοι με πανώλη

Συνεπεία της πανώλης των χοίρων στην Αγγλία, στις αρχές Αυγούστου η ολλανδική κυβέρνηση απαγόρευσε τις εισαγωγές χοίρων από την Αγγλία. Λόγω της μακράς περιόδου επώασης δεν είναι ακόμα γνωστός ο αριθμός των εισαχθέντων χοίρων που έχουν προσβληθεί από την ασθένεια. Στο πλαίσιο αυτό, η LTO, η Ολλανδική Οργάνωση Αγροτών, πρότεινε όπως οι εισαγόμενοι χοίροι κρατούνται τέσσερις εβδομάδες σε καραντίνα πριν αποσταλούν στις αγροτικές εκμεταλλεύσεις της Ολλανδίας.

1. Μπορεί η Επιτροπή να επιβεβαιώσει τη δήλωση του Ολλανδού Υπουργού Γεωργίας, Διαχείρισης του Περιβάλλοντος και Αλιείας, ότι η Ευρωπαϊκή Ένωση δεν επιτρέπει στην ολλανδική κυβέρνηση να επιβάλλει δέσμευση καραντίνας στις εισαγωγές;

2. Ποιους λόγους έχει η Επιτροπή να παρεμποδίζει την επιβολή ρυθμίσεων καραντίνας;

3. Συμμερίζεται η Επιτροπή την άποψη ότι θα πρέπει να αναληφθεί δράση ούτως ώστε οι ευρωπαϊκές ρυθμίσεις να μην έχουν απροσδόκητες και ανεπιθύμητες συνέπειες και, ως εκ τούτου, να θεωρούνται άσκοπες και επιζήμιες από το κοινό;

4. Τι προτίθεται να πράξει η Επιτροπή για να δώσει τη δυνατότητα στα κράτη μέλη της Ευρωπαϊκής Ένωσης να εισάγουν καθεστώς καραντίνας για ζώα για τα οποίαπάρχει ηποψία ότι πάσχουν από κάποια νόσο και, εν γένει, να εξασφαλίσουν ότι σε τέτοιες περιπτώσεις οι ευρωπαϊκές ρυθμίσεις δεν επιφέρουν αντίθετα αποτελέσματα;

Απάντηση του κ. Byrne εξ ονόματος της Επιτροπής

(23 Οκτωβρίου 2000)

1. Τα επείγοντα μέτρα που ενδέχεται να επιβληθούν σε περίπτωση εμφάνισης ζωονόσου στην Κοινότητα θεσπίζονται με την οδηγία του Συμβουλίου 90/425/ΕΟΚ της 20.06.1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική τηνλοποίηση της εσωτερικής αγοράς(1).

Το κράτος μέλος αποστολής, καθώς και το κράτος μέλος προορισμού ειδών όπως ζώα ή προϊόντα ζωικής προέλευσης, τα οποία ενδέχεται να δημιουργούν κίνδυνο για τη δημόσιαγεία ή τηνγεία των ζώων, μπορούν να λαμβάνουν τα απαραίτητα μέτρα για την πρόληψη κάθε εξάπλωσης της νόσου, στα οποία μπορεί να περιλαμβάνεται ακινητοποίηση (καραντίνα) των ζώων, σύμφωνα με τις διατάξεις της εν λόγω οδηγίας.

Όμως, τα μέτρα προφύλαξης που λαμβάνουν τα κράτη μέλη πρέπει να επανεξετάζονται όσο το δυνατόν συντομότερα από την Ευρωπαϊκή Επιτροπή στο πλαίσιο της Μόνιμης Κτηνιατρικής Επιτροπής (ΜΚΕ) στην οποία εκπροσωπούνται όλα τα κράτη μέλη. Στο πλαίσιο αυτής της επιτροπής αξιολογείται η καταλληλότητα τωνιοθετούμενων μέτρων. Εάν κριθεί απαραίτητο, η Ευρωπαϊκή Επιτροπή μπορεί ναποβάλει στην ΜΚΕ, προς έκδοση γνώμης, σχέδια αποφάσεων που προβλέπουν μέτρα προφύλαξης που πρόκειται να θεσπισθούν σε κοινοτικό επίπεδο. Εντούτοις, η Ευρωπαϊκή Επιτροπή μπορεί επίσης, σε εξαιρετικές περιπτώσεις, να καθιερώσει μέτρα ελέγχου των νόσων χωρίς προηγούμενη γνώμη της ΜΚΕ με την προϋπόθεση ότι αυτά τα μέτρα, στην προκειμένη περίπτωση, επανεξετάζονται από την εν λόγω επιτροπή όσο το δυνατόν συντομότερα. Όποτε λαμβάνονται μέτρα προφύλαξης σε κοινοτικό επίπεδο, τα κράτη μέλη πρέπει να προσαρμόζουν ανάλογα τη νομοθεσία τους. Μετά την επιδημική έκρηξη της κλασσικής πανώλης των χοίρων που σημειώθηκε στο ΗΒ στις 8.08.2000, η ολλανδική κυβέρνηση εξέδωσε στις 10 Αυγούστου ορισμένα μέτρα ελέγχου της νόσου. Στη συνέχεια, η Ευρωπαϊκή Επιτροπή εξέδωσε ορισμένες αποφάσεις σχετικά με αυτή την επιδημική έκρηξη. Οι Κάτω Χώρεςποστήριξαν όλα τα σχέδια αποφάσεων, που συζητήθηκαν στο πλαίσιο της ΜΚΕ, που προβλέπουν διατάξεις σχετικά με την απαγόρευση της διακίνησης χοίρων από τις περιοχές του ΗΒ τις θεωρούμενες ως προσβεβλημένες από την κλασική πανώλη των χοίρων και ορισμένους περιορισμούς της διακίνησης χοίρων από το σύνολο ή μεγάλο μέρος του ΗΒ προς άλλα κράτη μέλη. Αυτοί οι περιορισμοί περιελάμβαναν ακινητοποίηση (καραντίνα) 30 ημερών για όλους τους χοίρους στην εκμετάλλευση καταγωγής πριν οι χοίροι διακινηθούν σε άλλα κράτη μέλη.

Κατά συνέπεια, η κοινοτική νομοθεσία δεν εμπόδισε την ολλανδική κυβέρνηση να λάβει ενδιάμεσα μέτρα για την πρόληψη της εξάπλωσης της νόσου στις Κάτω Χώρες, παρ' όλο που αφού η Ευρωπαϊκή Επιτροπή εξέδωσε τις αποφάσεις της, η ολλανδική κυβέρνηση θα πρέπει να συμμορφωθεί προς αυτές τις διατάξεις.

2. Όπως έχει ήδη εξηγηθεί, η Ευρωπαϊκή Επιτροπή δεν επεδίωξε να εμποδίσει την καθιέρωση μέτρων ελέγχου της νόσου από τα κράτη μέλη. Εντούτοις, ένας από τους στόχους της Ευρωπαϊκής Επιτροπής είναι να εξασφαλίζει ότι συμπεριλαμβανομένης της περίπτωσης επείγουσας ανάγκης, τα μέτρα που λαμβάνονται από τα κράτη μέλη είναι σύμφωνα προς την κοινοτική νομοθεσία

3. Οι κοινοτικές διατάξεις και διαδικασίες σχετικά με τα μέτρα τα οποία μπορούν να λαμβάνονται σε περίπτωση έκτακτου περιστατικού που ενέχει κίνδυνο για τη δημόσιαγεία ή τηνγεία των ζώων και έχει σχέση με το ενδοκοινοτικό εμπόριο ορισμένων ζώντων ζώων και προϊόντων ζωικής προέλευσης αποσκοπούν στη δημιουργία νομικής βάσης για την έκδοση από τα κράτη μέλη και/ή την Ευρωπαϊκή Επιτροπή κατάλληλων μέτρων προστασίας σε όσο το δυνατόν συντομότερη προθεσμία. Αυτά τα ενδιάμεσα μέτρα στη συνέχεια επανεξετάζονται όσο το δυνατό συντομότερα σε κοινοτικό επίπεδο από όργανο εμπειρογνωμόνων για την εξασφάλιση μιας συναφούς και τεχνικά βάσιμης προσέγγισης, λαμβάνοντας επίσηςπόψη την ανάγκη να αποφεύγονται οι μη αναγκαίοι περιορισμοί στο εμπόριο.

Η οδηγία 90/425/ΕΟΚ αποδείχθηκε πολύ αποτελεσματικό εργαλείο για τους σκοπούς αυτούς. Κατά συνέπεια, η Ευρωπαϊκή Επιτροπή δεν μπορεί να συμμερισθεί την άποψη του αξιότιμου μέλους σχετικά με αυτή τηνπόθεση.

4. Όπως έχει εξηγηθεί παραπάνω τα κράτη μέλη μπορούν να θεσπίζουν μέτρα ακινητοποίησης ζώων (καραντίνας) για την πρόληψη της εξάπλωσης ζωονόσων, στο πλαίσιο της οδηγίας 90/425/ΕΟΚ.

Η Ευρωπαϊκή Επιτροπή δεν μπορεί να συμφωνήσει με την παρατήρηση ότι αυτή η οδηγία έχει αρνητικό αποτέλεσμα και δεν προτίθεται να επανεξετάσει την ουσία της.

(1) ΕΕ L 224 της 18.8.1990.